Mansoura lies on the east bank o the Damietta branch o the Nile, in the Delta region. Mansoura is aboot 120 km northeast o Cairo. Athort frae the ceety, on the opposite bank o the Nile, is the toun o Talkha.

In the Seivent Crusade, the Capetians wur defeatit an put tae flicht; atween fifteen an thirty thoosan o thair men fell on the battlefield. Louis IX o Fraunce wis captured in the main Battle o Mansoura, an confined in the hoose o Ibrahim ben Lokman, secretary o the sultan, an unner the guard o the eunuch Sobih. The keeng's brither wis impreesoned in the same hoose. The sultan providit for thair sustenance. The hoose o Ibrahim ben Lokman is nou the anerlie museum in Mansoura. It is open tae the public an hooses airticles that uised tae belang tae the French monarch, includin his personal thirteent century toilet.[1]

Mansoura is famous for its airchitectural style, especially the Shinnawi Palace (efter Mohamed Bek El-Shinnawi, a member o the Wafd Pairty). It wis biggit bi an Italian airchitect in 1928. The mosque o El-Saleh Ayoub El-Kebir is ane o the maist important in Mansoura. It wis biggit bi a leal servant o the Sultan an is locatit in Al-Sagha Street that separates "Auld Mansoura" frae the modren ceety.[7]

Lik Cairo an Alexandria, Mansoura wis hame tae a flourishin Greek community till the Nasserite era, when mony wur forced tae leave. Mony o the aulder an best established shops an businesses aroond the ceety still bear thair oreeginal Greek names. The first Inglis schuil in the ceety wis established on the site o the auld Greek schuil in the Toriel aurie, ane o the tradeetionally relatively affluent residential destricts o the ceety.